Oficialusis leidinys L 191 , 07/07/1998 p. 0010 - 0012



Tarybos reglamentas (EB) Nr. 1434/98 1998 m. birželio 29 d. nustatantis sąlygas, kuriomis silkę galima iškrauti pramonės, išskyrus žmonių vartojimą, poreikiams EUROPOS SĄJUNGOS TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi 1977 m. rugsėjo 27 d. Tarybos reglamentas (EEB) Nr. 2115/77, draudžiantis tiesiogiai žvejoti ir iškrauti silkę pramonės, išskyrus žmonių vartojimą, poreikiams [3], yra pagrįstas per dideliu išteklių eksploatavimu, kuris daugelyje geografinių rajonų nebeegzistuoja; kadangi silkės ištekliams Baltijos jūroje, Belts ir Sound šiuo metu negresia joks pavojus; kadangi dėl geresnio tų išteklių ekonominio naudojimo juos galima žvejoti ne tik žmonių vartojimui, bet ir kitiems poreikiams; kadangi nebūtina riboti šių išteklių iškrovimo pramonės poreikiams; kadangi, žvejojant silkes Baltijos jūroje pramoniniu būdu, gali būti sugaunama didelė jaunų menkių priegauda; kadangi žvejoti tuo būdu neturėtų būti leidžiama rajonuose, kuriose gausu jaunų menkių; kadangi silkės išteklių padėtis Šiaurės jūroje, Skagerako ir Kategato sąsiauriuose kelia didelį susirūpinimą; kadangi kiti silkės ištekliai Šiaurės Rytų Atlante dėl šiuo metu naudojamos žvejybos praktikos, t. y. žvejybos žmonių vartojimui, pradėti eksploatuoti gana intensyviai; kadangi dėl to nepageidautina keisti tų išteklių žvejybos praktiką; kadangi silkės priegaudos lygis tuose pramoniniuose žvejybos rajonuose, kuriuose žvejojamos kitos rūšys, turėtų būti apribotas; kadangi, taikant tuos apribojimus, sužvejotas priegaudas galima panaudoti pramonės poreikiams; kadangi 1993 m. spalio 12 d. Tarybos reglamente (EEB) Nr. 2847/93, nustatančiame bendros žuvininkystės politikos kontrolės sistemą [4], numatoma, kad nuo 1998 m. liepos 1 d. ir vėliau pramonės poreikiams žvejojantys laivai būtų tikrinami per palydovinę sistemą; kadangi 1997 m. gruodžio 18 d. Tarybos reglamente (EB) Nr. 88/98, nustatančiame tam tikras technines Baltijos jūros, Belts ir Sound vandenyse esančių žuvies išteklių išsaugojimo priemones [5], nustatytos silkių žvejybos tuose vandenyse sąlygos; kadangi 1997 m. balandžio 29 d. Tarybos reglamente (EB) Nr. 894/97, nustatančiame tam tikras technines žuvų išteklių apsaugos priemones [6], pateikia pramonės, išskyrus žmonių vartojimą, poreikiams šiuo metu naudojamais žvejybos įrankiais 1 ir 2 rajone sugautų silkių laikymo laive ir jų iškrovimo sąlygos, PRIĖMĖ ŠĮ REGLAMENTĄ: 1 straipsnis 1. Šiame reglamente naudojami šie vandenų apibrėžimai: 1 regionas: Visi vandenys, kurie yra į šiaurę ir vakarus nuo linijos, pradedamos brėžti iš 48o šiaurės platumos ir 18o vakarų ilgumos esančio taško, iš kurio linija brėžiama tiesiai į šiaurę iki 60o šiaurės platumos, iš ten tiesiai į rytus iki 5o vakarų ilgumos, iš ten tiesiai į šiaurę iki 60o30′ šiaurės platumos, iš ten tiesiai į rytus iki 4o vakarų ilgumos, iš ten tiesiai į šiaurę iki 64o šiaurės platumos, iš ten tiesiai į rytus iki Norvegijos pakrantės. 2 regionas: Visi į šiaurę nuo 48o šiaurės platumos esantys vandenys, tačiau, išskyrus 1 rajono ir ICES IIIb, IIIc ir IIId rajonų vandenis. 3 regionas: Visi ICES VIII ir IX parajoniams priskirti vandenys. 2. ICES IIIb, IIIc ir IIId rajonai yra padalyti į 11 parajonių, sunumeruotų nuo 22 iki 32, kurie aprašyti Reglamento (EB) Nr. 88/98 I priede. 2 straipsnis 1. Silkių, sugautų: - 1 ir 2 regionuose tinklais, kurių minimalus akių dydis yra mažesnis nei 32 mm, arba - 3 regione tinklais, kurių minimalus akių dydis yra mažesnis nei 40 mm, negalima laikyti laivuose, nebent tie laimikiai: i) sužvejoti ICES IV parajonyje, yra nesurūšiuotas silkių ir kitų žuvų rūšių mišinys, kuriame silkės sudaro ne daugiau kaip 20 % tais įrankiais sugauto ir laive laikomo bendro nesurūšiuotų silkių ir kitų sugautų rūšių žuvų svorio; arba ii) sužvejoti ICES IIIa rajone, yra nesurūšiuotas tik bretlingių ir silkių mišinys, kuriame silkės sudaro ne daugiau kaip 10 % tais įrankiais sugauto ir laikomo laive bendro nesurūšiuotų silkių ir bretlingių svorio; arba iii) sužvejoti ICES IIIa rajone, yra nesurūšiuotas silkių ir kitų rūšių žuvų, įskaitant bretlingius ar be jų, mišinys, kuriame silkės sudaro ne daugiau kaip 5 % tais įrankiais sugauto ir laikomo laive bendro nesurūšiuotų silkių ir kitų rūšių žuvų svorio; arba iv) sužvejoti ne ICES IV parajonyje arba IIIa rajone, yra nesurūšiuotas silkių ir kitų rūšių žuvų mišinys, kuriame silkės sudaro ne daugiau kaip 10 % tais įrankiais sugauto ir laikomo laive bendro nesurūšiuotų silkių ir kitų rūšių žuvų svorio. 2. Bendrijos žvejybos laivuose negalima laikyti ICES IIIb arba IIIc rajone ar ICES IIId rajone į vakarus nuo 16o rytų ilgumos tinklais, kurių akių minimalus dydis yra mažesnis nei 32 mm, sužvejotų silkių, išskyrus, kai tie laimikiai yra nesurūšiuotas silkių ir kitų rūšių žuvų mišinys, kuriame silkės sudaro ne daugiau kaip 20 % tais įrankiais sugauto ir laikomo laive bendro nesurūšiuotų silkių ir kitų rūšių žuvų svorio. 3. Bendrijos žvejybos laivais sugautų silkių, kai buvo žvejojama: - tinklais, kurių akių minimalus dydis yra mažesnis nei 32 mm, ICES IIId rajono 25–27 parajoniuose į rytus nuo 16o rytų ilgumos, arba - tinklais, kurių minimalus akių dydis mažesnis nei 28 mm, ICES IIId rajono 28 parajonyje arba toje ICES IIId rajono 29 parajonio dalyje, kuri yra į pietus nuo 59o30′ šiaurės platumos, arba - tinklais, kurių minimalus akių dydis mažesnis nei 16 mm ICES IIId rajono 30–32 parajoniuose arba toje ICES IIId rajono 29 parajonio dalyje, kuri yra į šiaurę nuo 59o30′ šiaurės platumos, negalima laikyti laive, nebent tie kiekiai yra nesurūšiuotas silkių ir kitų rūšių žuvų mišinys, kuriame silkės sudaro ne daugiau kaip 45 % tais įrankiais sugauto ir laikomo laive bendros nesurūšiuotų silkių ir kitų rūšių žuvų svorio. 3 straipsnis 1. Silkių, sužvejotų: - velkamaisiais tinklais, kurių minimalus akių dydis mažesnis nei 32 mm, 1 ir 2 regionuose arba, - velkamaisiais tinklais, kurių minimalus akių dydis yra 40 mm arba didesnis, 3 regione arba, - velkamaisiais tinklais, kurių minimalus akių dydis yra 32 mm arba didesnis, ICES IIIb ir IIIc rajonuose, arba - velkamaisiais tinklais, kurių minimalus akių dydis yra 32 mm arba didesnis, ICES 24 parajonyje arba toje ICES IIId rajono 25 parajonio dalyje, kuri yra į vakarus nuo 16o00′ rytų ilgumos, arba - bet kokiais žvejybos įrankiais, išskyrus velkamuosius tinklus, 1, 2 arba 3 regionuose arba ICES IIIb ar IIIc rajonuose arba ICES IIId rajone į vakarus nuo 16o00′ rytų ilgumos, negalima iškrauti kitais tikslais, išskyrus žmonių vartojimui, nebent jos pirmiausia buvo siūlomos parduoti žmonių vartojimui ir joms nebuvo surastas pirkėjas. 2. Tačiau, - ICES IIId rajone, į rytus nuo 16o00′ rytų ilgumos, bet kokiais žvejybos įrankiais sužvejotas visas silkes, arba - 2 straipsnyje nurodytomis sąlygomis bet kokiais žvejybos įrankiais sugautas visas silkes, galima iškrauti ne žmonių vartojimui, o kitiems tikslams. 4 straipsnis Taryba, remdamasi Komisijos pasiūlymu ir ataskaita, ne vėliau kaip 2002 m. gruodžio 31 d. priima visus būtinus šio reglamento pakeitimus. 5 straipsnis Reglamentas (EEB) Nr. 2115/77 panaikinamas. 6 straipsnis Šis reglamentas įsigalioja septintą dieną po jo paskelbimo Europos Bendrijų oficialiame leidinyje. Jis taikomas nuo 1999 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1998 m. birželio 29 d. Tarybos vardu Pirmininkas R. Cook [1] OL C 25, 1998 1 24, p. 19. [2] 1998 m. birželio 19 d. pateikta nuomonė (dar neskelbta Oficialiajame leidinyje). [3] OL L 247, 1977 9 28, p. 2. [4] OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 2205/97 (OL L 304, 1997 11 7, p. 1). [5] OL L 9, 1998 1 15, p. 1. [6] OL L 132, 1997 5 23, p. 1. --------------------------------------------------